Zápisnica

zo zasadania výboru SVPaLP a ZVPaLP Fačkov, zo dňa 12.4.2026
PROGRAM

1. Zahájenie
2. Informovanie o činnosti na lesných pozemkoch
3. Výberové konanie na lesné práce

4. Námietky k nájomným zmluvám
5. Pošta

6. Rôzne
7. Stav financií

8. Záver

Prítomní: 

výbor: Hollý Rastislav, Bielik Vlastimil, Hollý Cyril, Hollý Július, Hollý Pavol, Janiga Vladimír, Rybárik 
Miroslav
dozorná rada: Fusko Jozef ml., Zúbek Miroslav, Gabaj Rastislav
     hostia:  
2. Informovanie o činnosti na lesných pozemkoch
· OLH sa z dnešnej schôdze ospravedlnil  
Samovýroba: 

       o samovýrobu požiadal: Zdeno Ligas, Úradník Vladimír
3. Výberové konanie na lesné práce
· výbor spoločenstva vyhlasuje výberové konanie na lesné práce podľa priložených príloh

· cenové ponuky je potrebné doručiť do 19.4.2026 do 19,00 hod na mailovú adresu: spolocenstvo.fackov@gmail.com prípadne osobne členom výboru spoločenstva; informácie o konaní podá OLH Miroslav Rybárik, tel. č. 0918334943
4. Námietky k nájomným zmluvám

· výbor spoločenstva prejednal námietky Mgr. Moniky Vysokej, prednesené na valnom zhromaždení a prijal k nim nasledovné závery:

Otázka č. 1:

1. Nájomná zmluva a dodatok č.1 pani Kamily Rybárikovej - Kto konkrétne a kedy rozhodol o vydaní Dodatku č. 1 k Nájomnej zmluve zo dňa 1.11.2025, ktorým došlo k navýšeniu celkovej výmery prenajímanej poľnohospodárskej pôdy – z pôvodných 9,3711 ha na 382,8844 ha a výmery účastníkov združenia z 5,1833 ha na 126,3859 ha? 
Výbor spoločenstva berie na vedomie námietku, ospravedlňuje sa  za vzniknutú nezrovnalosť, ktorá vznikla chybou v písaní.
Uznesenie:

Výbor spoločenstva rozhodol, že dodatok sa zo stránky spoločenstva stiahne a bude nahradený novým dodatkom, v ktorom sa opraví prenajímaná výmera a zruší sa odsek 10) ohľadne prenájmu poľnohospodárskej pôdy tretej osobe.
Otázka č. 2:

2. Má výbor združenia vedomosť o tom, že na poľnohospodárskej pôde v katastrálnom území Fačkov hospodári spoločnosť P & T, verejná obchodná spoločnosť, ktorá figuruje na portáli GSAA ako obhospodarovateľ tejto pôdy a poberá z nej poľnohospodárske dotácie, napriek tomu, že táto spoločnosť nie je zmluvnou stranou žiadnej nájomnej zmluvy uzatvorenej s naším združením? 

Výbor spoločenstva prehlasuje, že si je vedomý tejto skutočnosti, ale nakoľko je konateľom tejto spoločnosti p. Fučík, ktorý je aj konateľom firmy FATIMEX, neriešila sa samostatná nájomná zmluva

Uznesenie:

Výbor spoločenstva pripraví nové nájomné zmluvy, kde budú špecifikované pri každej firme parcely, ktoré tá ktorá firma užíva.
3. Bolo uznesením Valného zhromaždenia alebo iným platným rozhodnutím orgánov združenia riadne odsúhlasené ustanovenie Článku VI., bodu 10 nájomnej zmluvy, ktoré umožňuje nájomcovi prenajať pôdu vlastníkov združenia tretím osobám bez akéhokoľvek obmedzenia výšky podnájomného a bez povinnosti informovať o tom združenie? Ak áno, žiadam o odkaz konkrétneho uznesenia, ktorým spoluvlastníci združenia s týmto ustanovením vyslovili súhlas. Ak takéto uznesenie neexistuje, kto a na základe akého oprávnenia zaradil toto ustanovenie do nájomnej zmluvy bez vedomia a súhlasu spoluvlastníkov združenia?
Výbor spoločenstva prehlasuje, že nájomná zmluva bola pripravovaná ešte v roku 2014 z dostupných údajov na internete v dobrej viere, že je výhodná pre obidve strany, nepripravoval ju žiaden právnik, ale členovia výboru združenia, nakoľko na právne služby neboli dostupné financie. Návrh nájomnej zmluvy bol prečítaný na VZ ešte v roku 2014, čo je uvedené aj zápisnici z VZ. K návrhu nájomnej zmluvy boli určené aj kritéria, kto si môže o prenájom pôdy požiadať a to:

· pôda sa bude prenajímať len záujemcom z radu účastníkov združenia

· plocha výmery:    (dvojnásobok svojej výmery (OP, TTP) + možnosť  
                                     výmery svojich rodinných príbuzných)
· Cena nájmu:           50€/ha (OP, TTP) (len výnos z podielov účastníkov zdr.) 
                                 1€/ha (ostat.pl.) (len výnos z podielov účastníkov zdr.)  
· Doba nájmu:           5 rokov s ročnou výpovednou lehotou - odsúhlasené
Odvtedy sa v nájomných zmluvách menili len výmery, čísla parciel a spoluvlastnícke podiely členov združenia. A od roku 2019 sa z nájmu vypustila suma za prenájom ostatných plôch. Za tieto plochy platia nájomníci obci daň, ktorá nie je zanedbateľná, pričom túto pôdu ani nevyužívajú.

Uznesenie:

Valné zhromaždenie dňa 29.3.2026 odsúhlasilo, že zo všetkých nájomných zmlúv sa vypúšťa v ČL. VI., ods. 10) v celom rozsahu, avšak v takomto prípade bude potrebné zmluvy zosúladiť s podmienkou schválenou v roku 2014, že pôda sa bude prenajímať len záujemcom z radov účastníkov združenia, nakoľko nastáva nasledovný problém: zmluva musí byť podpísaná s členom združenia, ktorý vlastní nehnuteľnosť ako fyzická osoba s rodným číslom, avšak o dotácie na PPA žiada či už právnická alebo fyzická osoba s IČO (Michalcová Mária – Michalec Milan SHR, Fučík Peter – FATIMEX, Ing. Papšo Tibor – SKALKA s.r.o., Úradník Milan – Úradník Branislav SHR, Hollý Cyril – Hollý Cyril SHR, Bielik Vlastimil – Bielik Vlastimil SHR). Preto sa výbor spoločenstva a združenia rozhodol, že s navrhovanou zmenou počká do najbližšieho VZ, nakoľko sa jedná o ďalší zásah do nájomných zmlúv.
Výbor spoločenstva a združenia konštatuje ešte ďalšiu vec týkajúcu sa nájomných zmlúv a to, že tieto v takomto formáte podľa kontroly z PPA nespĺňajú podmienky nájomnej zmluvy, treba ich inak formulovať. Vytknuté bolo, že v záhlaví ako prenajímateľ nemôže byť uvedené Združenie vlastníkov, ale konkrétne osoby a následne v zastúpení Združenia vlastníkov. Takže keď má nájomca prenajatú plochu, kde je zastúpených 100 členov združenia, všetci musia byť v záhlaví uvedení a ku každému musí byť priložená príloha s číslami ich parciel, výmerami, druhom pozemku, ich spoluvlastníckom podiele, ich výmere spoluvlastníckeho podielu. Toto bude potrebné vyriešiť, nakoľko sa zmluvy v takomto formáte stávajú výhodné len pre prenajímateľa, keďže pri prípadnej kontrole z PPA si ich nájomca nebude môcť uplatniť.
4. konštatuje, že do doby podpísania a zverejnenia predmetného dodatku ku všetkým nájomným    zmluvám nie je prípustné, aby nájomca prenajímal poľnohospodársku pôdu vlastníkov združenia tretím osobám.
Výbor spoločenstva konštatuje, že táto otázka je zatiaľ bezpredmetná z dôvodu, ktorý je vysvetlený pri otázke č. 3
5. Pošta
· od správcu farnosti p.  Petra Mlyniského prišla žiadosť o finančný príspevok na opravu farského kostola; výbor spoločenstva sa uzniesol na finančnom príspevku v sume 2000 €; pokladník uhradí bankovým prevodom
6. Rôzne
· na výbor spoločenstva prišla námietka z Ocú Fačkov, že na prenajatom pozemku na Doline je umiestnený vrak auta Cyrila Hollého, avšak tento problém sa už odstránil
7. Stav financií:

Spoločenstvo –        účet:      33198,60 €


  
 pokladňa:          149,88 €
 Združenie –    pokladňa:        1578,19 €
Vo Fačkove 12.4.2026  




                  
Vlastimil BIELIK







                           
        tajomník spoločenstva
